  Майя Бывальцева 11-тӥ шуркынмонэ Ижкарын «Арган берган» шулдыръяськон ӝыт ортчиз. Радъясьёс вань мылкыд карисьёсты удмурт калык эктонъёслы дышетскыны, вашкала но выль удмурт кырӟанъёсты кылзыны ӧтизы. Ужрадэ ивортодэтъя «Удмуртия» агентстволэн корреспондентэз но вуылӥз. Этнографи ӝытъёс ортчытъяны мылкыд кариз Ижкарысь егитъёслэн «Арт-резиденция» огазеяськоназы удмурт ӵектосъёсты нуись Дарали Лели. Егитъёс али мар ярато? Дискотека. Нош мон ачим дискотекаосты уг яратӥськы ини, и мон малпай, кызьы карыны сыӵе дискотека, мед со мыным но кельшоз, егитъёслы но. Вот мон малпай - кароно арганэн эктонъёс, малы ке шуоно удмуртъёс туж ярато арганэз. Туннэ арганчимы вань «Чипчирганысь» - Константин Видинеев. Ӝыт куспын эшшо пересьёсын но тодматом. Озьы со егитъёсты но пересьёсты огазеяны, возьматыны - кыӵе пӧртэм быгатэ луыны туала удмурт культура Дарали Лели, «Арган берган» ӝытэз радъясьУжрадэ Дэри ёросысь юри ӧтем куноос вуизы – Ожмос-Пурга гуртысь 35 аръем историен «Пурга куараос» ансамбльын кырӟась песянайёс но Ожмос (Бабино) черкогуртысь эктонъя «Таволга» коллектив. Куинь удмурт эктон эктом, асьмеос но дышетском, туж мыло-кыдо лыктӥм дышетскыны. <…> Калык эктонъёсты кызьы гуртамы эктӥськом вал пинал дыръямы, тани Брангуртын, шуом, клубын гармошкая, озьы гинэ эктӥськом. Тыпыртон выллем, куатен эктонъёс эктӥськом вал, ньылен эктӥськом вал пинал дыръямы. Но котькуд ёросын мукет ведь эктон. Пургалан мукет вал, мон тани Дэри ёросэ вуиз, отын мукетгес ни Татьяна Бушкова, «Таволга» коллективын эктӥсьУдмурт эктонъёсъя мастер-класс возьматыны «Чипчирган» ансамбльысь нылъёс Виолетта Анисимова, Алёна Глухова, Наталия Сильвестрова вуизы. Соос пӧртэм сямен тыпыртонэз, ныл но пи эктонъёсты возьматӥзы, кругын азьын но мышкин мыныса эктыны дышетӥзы.  Мон Максим Верёвкинлэн концертаз лыктӥ (со ӝытэз йылпумъяз – ред.), соин ӵош удмурт эктонэз но дышетоно кариськи. Сокем секыт ӧвӧл, ваньзы дышыны быгатозы. Но жади ни, берлогес эшшо экто на. Бен, со тунсыко, малы ке шуоно куддыр мынам аслам пыдъёсыным тыпыртэме потэ, нош татын возьмато, кызьы сое ритмен лэсьтоно Влад, «Арган берган» ӝытэ пыриськись«Арган берган» карысь одӥгаз барын ортчиз. Отчы шутэтскыны лыктэмъёс озьы ик эктӥсьёс борды итӥськыны быгатӥзы - арган шудэ ке, ӝӧк сьӧрын тэк пукыны маза ӧвӧл ни. Со сыӵе аспӧртэм амал –палэнысь адямиослы адӟыны, мар вань. <…> Кинлы уз кельшы – кошкоз, нош кинлы кельшиз, мед со весь тазьы ветлысал, мед таӵе формат улэп крезьгурен тоже луысал Дарали Лели, «Арган берган» ӝытэз радъясьЖаляса верано, ужрадэ туж ӧжыт адями люкаськиз. Маин со герӟаськемын, шуг вераны. Али эктӥсьёс ӧжыт, луысал ни ке со быдэс движение – коть быдэс эктон ӝыт гинэ лэсьты. Нош татын, котьма ке но, калык понна со выль, валантэм потэ ай. Со дискотекаос кадь весь мед радъяськысал. Но со понна ӟеч команда кулэ, егитъёсын быгатоно ужаны Дарали Лели, «Арган берган» ӝытэз радъясьӜытлэсь этнографи люкетсэ вашкала но туала удмурт кырӟанъёсын «Пурга куараос» узырмытӥзы. Нош берло «Арт-резиденциысь» егитъёс туала, шуыны луоз – йӧспӧртэм, крезьгуренызы тодматӥзы, кырӟазы-веразы. Дарали Лелилэн верамезъя, «Арган берган» ӝытъёс толэзьлы одӥг пол радъяськозы, вуоноез пумиськон 10-тӥ толсурлы чакламын Тодэ вайытом, Удмуртиын фольклоръя но этнографияя огъя сайт кылдытон борды кутскизы.   Тегъёс: Лулчеберет Ижкар егитъёс Удмуртия удмуртъёс эктон крезьгур  